PMIndiaData/PMIndiaSum huggingface dataset:
ବାବୁ ଜଗଜ୍ଜୀବନ ରାମଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ବାବୁ ଜଗଜ୍ଜୀବନ ରାମଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “ବାବୁ ଜଗଜ୍ଜୀବନ ରାମଙ୍କ ଜନ୍ମବାର୍ଷିକୀରେ ତାଙ୍କର ସ୍ମୃତିଚାରଣ କରୁଛି । ଭାରତ ପ୍ରତି ତାଙ୍କର ସେବା ଏବଂ ଅବହେଳିତ ତଥା ନିଷ୍ପେସିତ ଜନସାଧାରଣଙ୍କ ଅଧିକାର ପାଇଁ ତାଙ୍କ ସଂଘର୍ଷ ସବୁବେଳେ ପ୍ରେରଣାଦାୟକ ଓ ସ୍ମରଣୀୟ ହୋଇ ରହିବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ନବନିର୍ବାଚିତ ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଭାରତର ରାଷ୍ଟ୍ରପତି ଭାବେ ନିର୍ବାଚିତ ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ କହିଛନ୍ତି; “ଭାରତ ଇତିହାସ ରଚିଛି । ୧.୩ ବିଲିୟନ ଭାରତୀୟ ଆଜାଦୀ କା ଅମୃତ ମହୋତ୍ସବ ପାଳନ କରୁଥିବା ବେଳେ ପୂର୍ବ ଭାରତର ଦୁର୍ଗମ ଅଞ୍ଚଳରେ ଜନ୍ମିତ ଆଦିବାସୀ ସମ୍ପ୍ରଦାୟର ଝିଅ ଆମ ରାଷ୍ଟ୍ରପତି ଭାବେ ନିର୍ବାଚିତ ହୋଇଛନ୍ତି । ଏହି ସଫଳତା ପାଇଁ ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ଅଭିନନ୍ଦନ ।” “ଶ୍ରୀମତୀ ଦ୍ରୌପଦୀ ମୁର୍ମୁଙ୍କ ଜୀବନ, ତାଙ୍କ ପ୍ରାଥମିକ ସଂଘର୍ଷ, ସମୃଦ୍ଧ ସେବା ଓ ଅନୁକରଣୀୟ ସଫଳତା ପ୍ରତ୍ୟେକ ଭାରତୀୟଙ୍କୁ ପ୍ରେରଣା ଯୋଗାଇବ । ସେ ଆମ ଦେଶର ନାଗରିକ ବିଶେଷ କରି ଦରିଦ୍ର, ଅବହେଳିତ ଓ ନିଷ୍ପେଷିତଙ୍କ ପାଇଁ ଆଶାର କିରଣ ହୋଇ ଉଭା ହୋଇଛନ୍ତି ।” “ଶ୍ରୀମତୀ ଦ୍ରୌପଦୀ ମୁର୍ମୁ ଜୀ ଜଣେ ଉତ୍ତମ ବିଧାୟକ ଓ ମନ୍ତ୍ରୀ ଥିଲେ । ଝାଡଖଣ୍ଡ ରାଜ୍ୟପାଳ ଭାବରେ ତାଙ୍କ କାର୍ଯ୍ୟକାଳ ଖୁବ ସଫଳ ଥିଲା । ମୁଁ ନିଶ୍ଚିତ ଯେ, ଜଣେ ଅସାଧାରଣ ରାଷ୍ଟ୍ରପତି ଭାବେ ସେ ଭାରତର ବିକାଶ ଯାତ୍ରାକୁ ନେତୃତ୍ୱ ପ୍ରଦାନ କରି ଆଗେଇ ନେବେ ।” “ଶ୍ରୀମତୀ ଦ୍ରୌପଦୀ ମୁର୍ମୁଙ୍କ ପ୍ରାର୍ଥୀତ୍ୱକୁ ସମର୍ଥନ କରିଥିବା ବିଭିନ୍ନ ଦଳର ସାଂସଦ ଓ ବିଧାୟକମାନଙ୍କୁ ଧନ୍ୟବାଦ ଜଣାଉଛି । ତାଙ୍କର ରେକର୍ଡ ବିଜୟ ଆମ ଗଣତନ୍ତ୍ର ପାଇଁ ଶୁଭ ସଙ୍କେତ ।”
ସଂସଦରେ ୟୁକ୍ରେନ ସମସ୍ୟା ଓ ଅପରେସନ ଗଙ୍ଗାକୁ  ନେଇ ସୁସ୍ଥ ବାତାବରଣ ମଧ୍ୟରେ ଆଲୋଚନାକୁ ପ୍ରଧାନମନ୍ତ୍ରୀଙ୍କ ପ୍ରଶଂସା

ଗତ କିଛିଦିନ ମଧ୍ୟରେ ୟୁକ୍ରେନ ସମସ୍ୟା ଓ ଅପରେସନ ଗଙ୍ଗାକୁ ନେଇ ସଂସଦରେ ହୋଇଥିବା ସୁସ୍ଥ ବାତାବରଣ ଆଲୋଚନାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି । ନିଜ ନିଜ ମତାମତ ଦେଇ ଯେଉଁମାନେ ଆଲେଚାନାକୁ ରୁଦ୍ଦିମନ୍ତ କରିଛନ୍ତି ସେହି ସଂସଦ ସଦସ୍ୟମାନଙ୍କୁ ଶ୍ରୀ ମୋଦୀ କୃତଜ୍ଞତା ଜଣାଇଛନ୍ତି। ପ୍ରତିକୂଳ ପରିସ୍ଥିତିରେ ଆମର ନାଗରିମାନଙ୍କ ନିରାପତ୍ତା ପ୍ରତି ଯତ୍ନବାନ ହେବା ଆମ ସମସ୍ତଙ୍କର ଦାୟିତ୍ୱ ବୋଲି ସେ କହିଛନ୍ତି । କେତେକ ଟୁଇଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ : “ଗତ କିଛିଦିନ ମଧ୍ୟରେ ସଂସଦରେ ୟୁକ୍ରେନ ପରିସ୍ଥିତି ଓ ଆମ ନାଗରିକମାନଙ୍କୁ ଅପରେସନ ଗଙ୍ଗା ଜରିଆରେ ଦେଶକୁ ଆଣିବା ନେଇ ଏକ ସୁସ୍ଥ ବାତାବରଣ ମଧ୍ୟରେ ଆଲୋଚନାମାନ ହୋଇଯାଇଛି । ଯେଉଁ ସମସ୍ତ ସହକର୍ମୀ ସାଂସଦ ସେମାନଙ୍କ ମତାମତ ଜରିଆରେ ଆଲୋଚନାକୁ ସମୃଦ୍ଧ କରିଛନ୍ତି ମୁଁ ସେମାନଙ୍କ ନିକଟରେ କୃତଜ୍ଞ” “ସମୃଦ୍ଧ ଓ ଗଠନମୂଳକ ଆଲୋଚନା ବିଦେଶ ନୀତି କ୍ଷେତ୍ରରେ ଦ୍ୱିପାକ୍ଷିକ ସମ୍ବନ୍ଧର ସୂଚନା ଦେଇଥାଏ । ଏହା ବିଶ୍ୱସ୍ତରରେ ଭାରତରେ ମର୍ଯ୍ୟାଦା ଉଚ୍ଚରେ ରଖେ ।” “ଆମର ନିଜର ନାଗରିକମାନଙ୍କ ନିରାପତ୍ତା ଓ ଭଲ ଦେଖିବା ଆମର ସମୂହ ଦାୟିତ୍ୱ ହୋଇଥିବାବେଳେ, ଭାରତ ସରକାର ମଧ୍ୟ ପ୍ରତିକୂଳ ପରିସ୍ଥିତିରେ ଯେପରି କେହି ହେଲେ ଅସୁବିଧାରେ ସମ୍ମୁଖୀନ ନ ହୁଅନ୍ତି ତାହା ସୁନିଶ୍ଚିତ କରୁଛନ୍ତି ।”
ମୁମ୍ବାଇ କୋଠା ଭୁଷୁଡିବା ଘଟଣାରେ ମୃତକଙ୍କ ପାଇଁ ପ୍ରଧାନମନ୍ତ୍ରୀଙ୍କ ଅନୁକମ୍ପା ରାଶି ଘୋଷଣା

ମୁମ୍ବାଇର ଘଟକୋପାର ଅଂଚଳରେ କୋଠା ଭୁଷୁଡି ପ୍ରାଣ ହରାଇଥିବା ଲୋକଙ୍କ ନିକଟତମ ସମ୍ପର୍କୀୟଙ୍କୁ ଦୁଇ ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରିବା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନୁମୋଦନ କରିଛନ୍ତି । ଏହି ଦୁଃର୍ଘଟଣାରେ ଆହତ ବ୍ୟକ୍ତିଙ୍କୁ 50 ହଜାର ଟଙ୍କାର ଅନୁକମ୍ପା ରାଶି ପ୍ରଦାନ ବିଷୟ ପ୍ରଧାନମନ୍ତ୍ରୀ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀ ଅକ୍ଟୋବର ୨୩ ତାରିଖରେ ଆତ୍ମନିର୍ଭର ଭାରତ ସ୍ୱୟଂପୂର୍ଣ୍ଣ ଗୋଆ କାର୍ଯ୍ୟକ୍ରମର ହିତାଧିକାରୀ ଓ ସହଯୋଗୀମାନଙ୍କ ସହ ଆଲୋଚନା କରିବେ ।

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୩ ଅକ୍ଟୋବର, ୨୦୨୧ ପୂର୍ବାହ୍ନ ୧୧ ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ଆତ୍ମନିର୍ଭର ଭାରତ ସୟଂପୂର୍ଣ୍ଣ ଗୋଆ କାର୍ଯ୍ୟକ୍ରମର ହିତାଧିକାରୀ ଏବଂ ସହଯୋଗୀଙ୍କ ସହ ଆଲୋଚନା କରିବେ । ଏହି ଆଲୋଚନା ପରେ ପରେ ଉପସ୍ଥିତଙ୍କୁ ସେ ସମ୍ବୋଧିତ କରିବେ । ସ୍ୱୟଂପୂର୍ଣ୍ଣ ଗୋଆର ଏହି ପଦକ୍ଷେପ ୧ ଅକ୍ଟୋବର ୨୦୨୦ ରେ ଆରମ୍ଭ ହୋଇଥିବା ‘ଆତ୍ମନିର୍ଭର ଭାରତ' ପାଇଁ ପ୍ରଧାନମନ୍ତ୍ରୀ ଦେଇଥିବା ସ୍ପଷ୍ଟ ଆହ୍ୱାନ ଦ୍ୱାରା ଅନୁପ୍ରାଣିତ ହୋଇଥିଲା । ଏହି କାର୍ଯ୍ୟକ୍ରମ ଅଧୀନରେ ରାଜ୍ୟ ସରକାରଙ୍କର ଜଣେ ଅଧିକାରୀଙ୍କୁ ‘ସ୍ୱୟଂପୂର୍ଣ୍ଣ ମିତ୍ର’ ଭାବରେ ନିଯୁକ୍ତ କରାଯାଇଛି । ଏହି ମିତ୍ର ଏକ ର୍ନିଦ୍ଦିଷ୍ଟ ପଞ୍ଚାୟତ କିମ୍ବା ପୌରପାଳିକା ପରିଦର୍ଶନ କରନ୍ତି, ଲୋକଙ୍କ ସହ ଯୋଗାଯୋଗ କରନ୍ତି, ଏକାଧିକ ସରକାରୀ ବିଭାଗ ସହିତ ସମନ୍ୱୟ ରକ୍ଷା କରନ୍ତି ଏବଂ ଯୋଗ୍ୟ ହିତାଧିକାରୀଙ୍କ ପାଇଁ ବିଭିନ୍ନ ସରକାରୀ ଯୋଜନା ଏବଂ ସୁବିଧା ଉପଲବ୍ଧ କରାଇଥାନ୍ତି । ଏହି ଅବସରରେ ଗୋଆ ମୁଖ୍ୟମନ୍ତ୍ରୀ ଶ୍ରୀ ପ୍ରମୋଦ ସାୱନ୍ତ ଉପସ୍ଥିତ ରହିବେ ।
ସ୍ୱାସ୍ଥ୍ୟସେବା ଓ ଔଷଧ କ୍ଷେତ୍ରରେ ସହଯୋଗ ଲାଗି ଭାରତ-ପାଲେଷ୍ଟାଇନ ବୁଝାମଣାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ସ୍ୱାସ୍ଥ୍ୟସେବା ଏବଂ ମେଡିସିନ କ୍ଷେତ୍ରରେ ସହଯୋଗ ଲାଗି ସ୍ୱାକ୍ଷରିତ ବୁଝାମଣାପତ୍ର (ଏମ୍ଓୟୁ)କୁ ଅନୁମୋଦନ ମିଳିଛି । ଏହି ବୁଝାମଣା(ଏମ୍ଓୟୁ) 16 ମଇ, 2017ରେ ସ୍ୱାକ୍ଷରିତ ହୋଇଥିଲା । ନିମ୍ନୋକ୍ତ କ୍ଷେତ୍ରରେ ସହଯୋଗ କରିବା ଏହି ବୁଝାମଣାର ଉଦ୍ଦେଶ୍ୟ-: (କ) ସ୍ୱାସ୍ଥ୍ୟକର୍ମୀଙ୍କ ଦକ୍ଷତା ବୃଦ୍ଧି; (ଖ) ସଂକ୍ରାମକ ରୋଗର ନିୟନ୍ତ୍ରଣ ଏବଂ ନିରାକରଣ; (ଗ) ଫିଜିଓଥେରାପି ଏବଂ ଶାରୀରିକ ଥଇଥାନ; (ଘ) ଔଷଧ, ଫାର୍ମାସ୍ୟୁଟିକାଲ୍ ଓ ମେଡ଼ିକାଲ ସରଞ୍ଜାମ; ଏବଂ (ଙ) ଯେକୌଣସି ଆପୋଷ ସ୍ୱାର୍ଥ କ୍ଷେତ୍ର । ବିସ୍ତୃତ ସହଯୋଗ ଜାରି ରଖିବା ଏବଂ ଏମ୍ଓୟୁରେ ଥିବା ବ୍ୟବସ୍ଥାକୁ କାର୍ଯ୍ୟକାରୀ କରିବା ଲାଗି ଏକ ଯୁଗ୍ମ କାର୍ଯ୍ୟକାରୀ ଗୋଷ୍ଠୀ ଗଠନ କରାଯିବ ।
ଆଷାଢ଼ୀ ଏକାଦଶୀ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ

ଆଷାଢ଼ୀ ଏକାଦଶୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକମାନଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି, ପବିତ୍ର ଆଷାଢ଼ୀ ଏକାଦଶୀ ଅବସରରେ ସମସ୍ତଙ୍କୁ ମୋର ଶୁଭେଚ୍ଛା । ଏହି ସ୍ୱତନ୍ତ୍ର ଦିବସରେ ଆମାମନଙ୍କୁ ସୁଖ ଓ ଉତ୍ତମ ସ୍ୱାସ୍ଥ୍ୟର ଆଶୀର୍ବାଦ ଦେବାକୁ ଭଗବାନ ଭିଠଲଙ୍କ ନିକଟରେ ପ୍ରାର୍ଥନା କରୁଛୁ । ଏହି ଧାର୍ମିକ ଉତ୍ସବ ଆମର ସର୍ବୋତ୍ତମ ପରମ୍ପରାକୁ ସୂଚାଏ ଏବଂ ଭାଇଚାରା ଓ ସମାନତାକୁ ଗୁରୁତ୍ୱ ଦିଏ ।
ସାଂସଦଙ୍କ ପାଇଁ ବାସଗୃହ ଏବଂ ଟେଲିଫୋନ ସେବା ନିୟମ, ନିର୍ବାଚନ କ୍ଷେତ୍ର ଭତା ନିୟମ ଏବଂ କାର୍ଯ୍ୟାଳୟ ବ୍ୟୟ ଭତା ନିୟମରେ ସଂଶୋଧନ ପ୍ରସ୍ତାବକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ବାସଗୃହ ଏବଂ ଟେଲିଫୋନ ସୁବିଧା (ସଂସଦ ସଦସ୍ୟ) ନିୟମ, 1956, ସଂସଦ ସଦସ୍ୟ (ନିର୍ବାଚନ କ୍ଷେତ୍ର ଭତା) ନିୟମ, 1986 ଏବଂ ସଂସଦ ସଦସ୍ୟ (କାର୍ଯ୍ୟାଳୟ ବ୍ୟୟ ଭତା) ନିୟମ, 1988ରେ ସଂଶୋଧନ ପ୍ରସ୍ତାବକୁ ଅନୁମୋଦନ କରାଯାଇଛି । ଯାହାର ବିବରଣୀ ନିମ୍ନରେ ଦିଆଗଲା:- 1. ସଂସଦର ସଦସ୍ୟଙ୍କ ବାସଗୃହରେ ଫର୍ଣ୍ଣିଚରର ଆର୍ଥିକ ସୀମାକୁ 75 ହଜାର ଟଙ୍କା (60 ହଜାର ଟଙ୍କ ସ୍ଥାୟୀ ଫର୍ଣ୍ଣିଚର ନିମନ୍ତେ ଏବଂ 15 ହଜାର ଟଙ୍କା ଅସ୍ଥାୟୀ ଫର୍ଣ୍ଣିଚର ନିମନ୍ତେ)ରୁ ବୃଦ୍ଧି କରାଯାଇ ତାରିଖ 04.2018 ଠାରୁ 1ଲକ୍ଷ ଟଙ୍କା (80 ହଜାର ଟଙ୍କ ସ୍ଥାୟୀ ଫର୍ଣ୍ଣିଚର ନିମନ୍ତେ ଏବଂ 20 ହଜାର ଟଙ୍କା ଅସ୍ଥାୟୀ ଫର୍ଣ୍ଣିଚର ନିମନ୍ତେ)କୁ ବୃଦ୍ଧି କରାଯିବ । ଏଥିରେ ଆୟକର ଆଇନର 1961ର ଧାରା 48ରେ ସ୍ପଷ୍ଟୀକରଣର ଭାଗ (ଙ୍ଖ) ଅନ୍ତର୍ଗତ ଉପବନ୍ଧିତ ବ୍ୟୟ ମୂଦ୍ରାସ୍ଫୀତି ସୂଚକାଙ୍କ ଆଧାରରେ ତାରିଖ 01.04.2023 ଠାରୁ ପ୍ରତ୍ୟେକ 5 ବର୍ଷରେ ବୃଦ୍ଧି କରାଯିବ । 2. ସଂସଦର ସଦସ୍ୟମାନଙ୍କୁ ଲ୍ୟାଣ୍ଡଲାଇନ ସଂଯୋଗ ଉପରେ ପ୍ରତିବର୍ଷ ଛାଡ଼ କରାଯାଉଥିବା 10 ହଜାର କଲ ୟୁନିଟ ବଦଳରେ ଅଗଷ୍ଟ 2006ଠାରୁ ବ୍ରଡବ୍ୟାଣ୍ଡ ଇଂଟରନେଟ ସୁବିଧା ଉପଲବ୍ଧ କରାଇବା, ସଂସଦର ସଦସ୍ୟମାନଙ୍କୁ ବ୍ରଡବ୍ୟାଣ୍ଡ ଇଂଟରନେଟ ସୁବିଧା ପୂର୍ବରୁ ଅଗଷ୍ଟ, 2006 ଠାରୁ ପ୍ରଦାନ କରାଯାଇଆସୁଛି ଏବଂ ଏହାର ନିୟମନ ଲାଗି ଆବାସ ଏବଂ ଟେଲିଫୋନ ସେବା ସୁବିଧା (ସଂସଦ ସଦସ୍ୟ) ନିୟମ, 1956ରେ ଏକ ନୂଆ ନିୟମକୁ ଅନ୍ତଃସ୍ଥାପନ କରି ପିଛିଲା ଭାବେ ସଂଶୋଧନ ମାଧ୍ୟମରେ ଏହାକୁ ସାମିଲ କରାଯିବ । 3. ହାଇସ୍ପିଡ ଇଂଟରନେଟ ସଂଯୋଗ (ଏଫଟିଟିଏଚ କନେକସନ) ଉପଲବ୍ଧ କରାଇବା ଲାଗି ସଦସ୍ୟମାନଙ୍କ ଆବାସିକ କ୍ଷେତ୍ରରେ ତାରିଖ 09.2015 ଠାରୁ 31.12.2016 ପର୍ଯ୍ୟନ୍ତ 17ଶହ ଟଙ୍କା ଏବଂ ତାରିଖ 01.01.2017 ପର ଠାରୁ 22ଶହ ଟଙ୍କାର ମାସିକ ଭଡ଼ା ଯୋଜନା ଥିବା ୱାଇଫାଇ ଜୋନ ପ୍ରତିଷ୍ଠା କରିବା । ଏହି ସୁବିଧା ବର୍ତମାନ ବ୍ରଡବ୍ୟାଣ୍ଡ ସୁବିଧା ବ୍ୟତୀତ ହେବ । ଏହି ପ୍ରୟୋଜନ ଲାଗି ଆବାସ ଏବଂ ଟେଲିଫେନ ସୁବିଧା (ସଂସଦ ସଦସ୍ୟ) ନିୟମ, 1956 ରେ ତିନୋଟି ନୂଆ ଉପନିୟମ ସାମିଲ କରାଯିବ । 4. ଉଚ୍ଚ ମୁଦ୍ରସ୍ଫୀତି ହାର ଏବଂ ବର୍ତମାନ ଆର୍ଥିକ ସ୍ଥିତି ଉପରେ ବିଚାର କରି ସଂସଦର ସଦସ୍ୟମାନଙ୍କ ନିର୍ବାଚନ କ୍ଷେତ୍ର ଭତାକୁ 45 ହଜାର ଟଙ୍କା ମାସିକରୁ ବୃଦ୍ଧି କରାଯାଇ 75 ହଜାର ଟଙ୍କା ମାସିକ କରିଦିଆଯିବ । ଏଥିରେ ଆୟକର ଆଇନ 1961ର ଧାରା 48ର ସ୍ପଷ୍ଟୀକରଣର ଭାଗ (ଙ୍ଖ) ଅନ୍ତର୍ଗତ ଉପବନ୍ଧିତ ବ୍ୟୟ ମୂଦ୍ରାସ୍ଫୀତି ସୂଚକାଙ୍କ ଆଧାରରେ ତାରିଖ 04.2023 ଠାରୁ ପ୍ରତ୍ୟେକ ପାଂଚ ବର୍ଷରେ ବୃଦ୍ଧି କରାଯିବ । 5. ସଂସଦ ସଦସ୍ୟମାନଙ୍କ କାର୍ଯ୍ୟକାଳ ବ୍ୟୟ ଭତାକୁ 45 ହଜାର ଟଙ୍କା ମାସିକ (15ହଜାର ଟଙ୍କା ଲେଖା ସାମଗ୍ରୀ ଏବଂ ଡାକ ବ୍ୟୟ ଲାଗି ଏବଂ 30 ହଜାର ଟଙ୍କା ସଚିବାଳୟ ସହାୟତା ପ୍ରାପ୍ତ କରିବା ଲାଗି ସଂସଦ ସଦସ୍ୟମାନଙ୍କ ଦ୍ୱାରା ନିୟୋଜିତ ଜଣେ କମ୍ପୁ୍ୟଟର ପ୍ରଶିକ୍ଷିତ ବ୍ୟକ୍ତିଙ୍କ ପାଇଁ)କୁ ବୃଦ୍ଧି କରାଯାଇ 04.2018 ଠାରୁ 60 ହଜାର ଟଙ୍କା ମାସିକ (20 ହଜାର ଟଙ୍କା ଲେଖା ସାମଗ୍ରୀ ଏବଂ ଡାକ ବ୍ୟୟ ଲାଗି ଏବଂ 40 ହଜାର ଟଙ୍କା ସଚିବାଳୟ ସହାୟତା ପ୍ରାପ୍ତ କରିବା ଲାଗି ସଂସଦ ସଦସ୍ୟମାନଙ୍କ ଦ୍ୱାରା ନିୟୋଜିତ ଜଣେ କମ୍ପ୍ୟୁଟର ପ୍ରଶିକ୍ଷିତ ବ୍ୟକ୍ତିଙ୍କ ପାଇଁ)କୁ ବଢ଼ାବା । ଏଥିରେ ଆୟକର ଆଇନ 1961ର ଧାରା 48ର ସ୍ପଷ୍ଟୀକରଣର ଭାଗ (ଙ୍ଖ) ଅନ୍ତର୍ଗତ ଉପବନ୍ଧିତ ବ୍ୟୟ ମୂଦ୍ରାସ୍ଫୀତି ସୂଚକାଙ୍କ ଆଧାରରେ ତାରିଖ 01.04.2023 ଠାରୁ ପ୍ରତ୍ୟେକ 5 ବର୍ଷରେ ବୃଦ୍ଧି କରାଯିବ ।
ୟୁପିଏ ଦେୟଗୁଡିକର ଲୋକପ୍ରିୟତା ବୃଦ୍ଧି ସହିତ ଡିସେମ୍ବର ୨୦୨୨ ରେ ଭାରତ ୧୨.୮ ଲକ୍ଷ କୋଟି ମୂଲ୍ୟର ୭୮୨ କୋଟି ୟୁପିଏ କାରବାର ପହଞ୍ଚିଥିବାରୁ ଆନନ୍ଦ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ଡିଜିଟାଲ୍ ପେମେଣ୍ଟ ଗ୍ରହଣ କରିଥିବାରୁ ସାଥୀ ଭାରତୀୟମାନଙ୍କୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡିସେମ୍ବର ୨୦୨୨ ରେ ଭାରତ ୭୮୨ କୋଟି ୟୁପିଏ କାରବାରର ଏକ ମାଇଲଖୁଣ୍ଟରେ ପହଞ୍ଚିଥିବାରୁ ଡିଜିଟାଲ ପେମେଣ୍ଟ ଗ୍ରହଣ କରିଥିବାରୁ ସାଥୀ ଭାରତୀୟମାନଙ୍କୁ ପ୍ରଶଂସା କରିଛନ୍ତି । ଆର୍ଥିକ ବିଶେଷଜ୍ଞଙ୍କ ଦ୍ୱାରା ହୋଇଥିବା ଏକ ଟୁଇଟ୍ ସୂତ୍ରକୁ ସେୟାର କରି ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ୟୁପିଏ ର ବଢୁଥିବା ଲୋକପ୍ରିୟତାକୁ ଆପଣ କିପରି ଆଣିଛନ୍ତି ତାହାକୁ ମୁଁ ପସନ୍ଦ କରେ । ଡିଜିଟାଲ୍ ପେମେଣ୍ଟ ଗ୍ରହଣ କରିଥିବାରୁ ମୁଁ ମୋର ସାଥୀ ଭାରତୀୟମାନଙ୍କୁ ପ୍ରଶଂସା କରୁଛି! ସେମାନେ ଜ୍ଞାନକୌଶଳ ଏବଂ ନବସୃଜନ ପାଇଁ ଉଲ୍ଲେଖନୀୟ ଅନୁକୂଳତା ଦେଖାଇଛନ୍ତି ।”
ଭାରତ-କ୍ରୋଏସିଆ ଆର୍ଥିକ ସହଯୋଗ ରାଜିନାମାକୁ କେବିନେଟ  ମୋହର

ଭାରତ- କ୍ରୋଏସିଆ ମଧ୍ୟରେ ଆର୍ଥିକ ସହଯୋଗ ବୃଦ୍ଧି ଘେନି ସ୍ୱାକ୍ଷରିତ ଚୁକ୍ତିନାମାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ସ୍ୱୀକୃତି ମିଳିଛି । ଦୁଇ ଦେଶ ମଧ୍ୟରେ ବାଣିଜ୍ୟିକ ଓ ଆର୍ଥିକ ସହଯୋଗ ବୃଦ୍ଧି ସକାଶେ 1994, ସେପ୍ଟେମ୍ବର ମାସରେ ପ୍ରଥମେ ଚୁକ୍ତିନାମା ସ୍ୱାକ୍ଷରିତ ହୋଇଥିଲା ଓ 2009 ନଭେମ୍ବର ମାସରେ ଏହି ସହଯୋଗର ଧାରା ଜାରି ନିମନ୍ତେ ଆଉ ଏକ ଚୁକ୍ତିନାମା କରାଯାଇଥିଲା । କ୍ରୋଏସିଆ ସହ ଭାରତର ଦ୍ୱିପାକ୍ଷିକ ବାଣିଜ୍ୟ କାରବାର ପରିମାଣ 2012-13, 2013-14 ଏବଂ 2014-15 ବର୍ଷରେ ଯଥାକ୍ରମେ 152.01 ନିୟୁତ, 148.86 ନିୟୁତ ଏବଂ 205.04 ନିୟୁତ ଡଲାର ଛୁଇଁଛି । ଗତ ତିନି ବର୍ଷ ମଧ୍ୟରେ ହାରାହାରି 17.44% ହାରରେ ଏହି କାରବାର ବୃଦ୍ଧି ପାଇଥିବା ଆକଳନ କରାଯାଇଛି ।
କେବିନେଟର ଅନୁମୋଦନ : ଷ୍ଟାର୍ଟ ଅପ ମାନଙ୍କୁ ସହାୟତା ଲାଗି ଗଠନ ହେଲା 10,000 କୋଟି ଟଙ୍କାର ଏଫଏଫଏସ କର୍ପସ ପାଣ୍ଠି

ଭାରତୀୟ କ୍ଷୁଦ୍ର ଶିଳ୍ପ ବିକାଶ ବ୍ୟାଙ୍କ (SIDBI) ଅଧିନରେ ଷ୍ଟାର୍ଟ ଅପ ମାନଙ୍କ ପାଇଁ ଫଣ୍ଡ ଅଫ ଫଣ୍ଡସ (ଏଫଏଫଏସ) ଗଠନ ପାଇଁ କେନ୍ଦ୍ର ସରକାର ନିଷ୍ପତି ନେଇଛନ୍ତି । ଭାରତୀୟ ସିକ୍ୟୁରିଟି ଏବଂ ଏକ୍ସଚେଞ୍ଜ ବୋର୍ଡ (ସେବି) ଅଧିନରେ ପଞ୍ଜିକୃତ ବିକଳ୍ପ ପୁଞ୍ଜି ନିବେଶ ପାଣ୍ଠିକୁ ଏଥିରୁ ସହାୟତା ଦିଆଯିବ । ଭାରତ ସରକାରଙ୍କ ପକ୍ଷରୁ ଜାନୁଆରୀ ୨୦୧୬ରେ ଉନ୍ମୋଚିତ ଷ୍ଟାର୍ଟ ଅପ ଇଣ୍ଡିଆ କାର୍ଯ୍ୟାନ୍ୱୟନ ଯୋଜନା ଆଧାରରେ ଏହି ପାଣ୍ଠି ଗଠନ କରାଯାଇଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର ମନ୍ତ୍ରୀମଣ୍ଡଳ ବୈଠକରେ ଏହି ନିଷ୍ପତି ନିଆଯାଇଛି । ଏହି ଏଫଏଫଏସ କର୍ପସ ପାଣ୍ଠିର ମୋଟ ଆକାର ହେବ ଦଶ ହଜାର କୋଟି ଟଙ୍କା । ଚତୁର୍ଦ୍ଦଶ ଏବଂ ପଞ୍ଚଦଶ ଅର୍ଥ କମିଶନଙ୍କ ଅବଧି ମଧ୍ୟରେ ପର୍ଯ୍ୟାୟକ୍ରମେ ଏହି ପାଣ୍ଠି ଯୋଗାଡ କରାଯିବ । ତେବେ କାର୍ଯ୍ୟ।ନ୍ୱୟନ ଯୋଜନାର ସଫଳତା ଏବଂ ପାଣ୍ଠିର ଉପଲବ୍ଧତା ଆଧାରରେ ଏହି ପାଣ୍ଠି ପରିଚାଳିତ ହେବ । ଇତି ମଧ୍ୟରେ କେନ୍ଦ୍ର ସରକାର ଏହି କର୍ପସ ପାଣ୍ଠି ପାଇଁ 2015-16 ବର୍ଷରେ 500 କୋଟି ଟଙ୍କା ଏବଂ ଚଳିତ 2016-17 ଆର୍ଥିକ ବର୍ଷ ପାଇଁ 600 କୋଟି ଟଙ୍କା ପ୍ରଦାନ କରିଛନ୍ତି । ଏହି ଷ୍ଟାର୍ଟ ଅପ ପାଣ୍ଠିର ଉପଯୋଗ ଦ୍ୱାରା 18 ଲକ୍ଷ ଲୋକଙ୍କ ପାଇଁ ପୂର୍ଣ୍ଣକାଳୀନ ନିଯୁକ୍ତି ସୁଯୋଗ ସୃଷ୍ଟି ହେବାର ଆଶା କରାଯାଉଛି । ଏହା ବ୍ୟତୀତ କେନ୍ଦ୍ର ସରକାରଙ୍କ ଶିଳ୍ପ ନୀତି ଓ ବିକାଶ ବିଭାଗ (ଡିଆଇପିପି) ପକ୍ଷରୁ ଏଫଏଫଏସ ପାଣ୍ଠିକୁ ବଜେଟ ସହାୟତା ଗ୍ରାଣ୍ଟ ଆକାରରେ ଯୋଗାଇ ଦିଆଯିବ । ଶିଳ୍ପ ନୀତି ଓ ବିକାଶ ବିଭାଗ ଷ୍ଟାର୍ଟ ଅପ ଇଣ୍ଡିଆ କାର୍ଯ୍ୟ।ନ୍ୱୟନ ଯୋଜନାର କାର୍ଯ୍ୟ ଓ ଅଗ୍ରଗତିକୁ ସମୀକ୍ଷା ତଥା ତଦାରଖ କରିବ । ଏଫଏଫଏସ କର୍ପସ ପାଣ୍ଠିର ଦୈନନ୍ଦିନ କାର୍ଯ୍ୟ ପରିଚାଳନାକୁ ଅଧିକ ସୁସଂହତ କରିବା ନିମନ୍ତେ ସିଡବି ତାର ବୈଷୟିକ ସହାୟତା ଯୋଗାଇଦେବ । ଏକ ନିର୍ଦ୍ଦିଷ୍ଟ ସମୟ ସୀମା ମଧ୍ୟରେ ଷ୍ଟାର୍ଟ ଅପ ଉଦ୍ୟୋଗଗୁଡିକର ସଫଳ ରୂପାୟନ ନେଇ ନିୟମିତ ଭାବେ ସିଡବି ଓ ଶିଳ୍ପ ନୀତି ଓ ବିକାଶ ବିଭାଗ ପକ୍ଷରୁ ତଦାରଖ କରାଯିବ । ଦେଶରେ ଷ୍ଟାର୍ଟ ଅପ ଉଦ୍ୟୋଗଗୁଡିକୁ କ୍ରମାଗତ ଭାବେ ପାଣ୍ଠିଗତ ସହାୟତା ଯୋଗାଇ ଦିଆଗଲେ ବ୍ୟାପକ ଭାବେ ନିଯୁକ୍ତି ସୁଯୋଗ ସୃଷ୍ଟି ହେବ । ଏହି 10,000 କୋଟି ଟଙ୍କାର କର୍ପସ ପାଣ୍ଠି ପ୍ରକାରାନ୍ତରେ 60,000 କୋଟି ଟଙ୍କାର ଇକ୍ୟୁଟି ପୁଞ୍ଜି ନିବେଶକୁ ପ୍ରୋତ୍ସାହିତ କରିବ ।
ମରିସସ ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମରିସସ ପ୍ରଧାନମନ୍ତ୍ରୀ ଶ୍ରୀ ପ୍ରଭିନ୍ଦ କୁମାର ଜଗନ୍ନାଥଙ୍କ ଆଲୋଚନା କରିଛନ୍ତି । ପ୍ରଧାନମନ୍ତ୍ରୀ ମୋଦୀଙ୍କ ଗୁଜୁରାଟ ଗସ୍ତ ବେଳେ ଆୟୋଜିତ ବିଭିନ୍ନ କାର୍ଯ୍ୟକ୍ରମ ଅବସରରେ ଉଭୟ ନେତା ବିଭିନ୍ନ ପ୍ରସଙ୍ଗରେ ଆଲୋଚନା କରି ସାରିଛନ୍ତି । ପ୍ରଧାନମନ୍ତ୍ରୀ ମୋଦୀ ଟ୍ୱିଟ କରିଛନ୍ତି; ପ୍ରଧାନମନ୍ତ୍ରୀ@KumarJugnauthଙ୍କ ସହ ଆଲୋଚନା ବେଶ ଫଳପ୍ରଦ ହୋଇଛି । ଭାରତ ଓ ମରିସସ ମଧ୍ୟରେ ବିଭିନ୍ନ କ୍ଷେତ୍ରରେ ଦ୍ୱିପାକ୍ଷିକ ସମ୍ପର୍କକୁ ଆହୁରି ମଜବୁତ କରିବା ସମ୍ପର୍କରେ ଆମେ ଆଲୋଚନା କରିଛୁ ।
ପ୍ରଧାନମନ୍ତ୍ରୀଙ୍କୁ ଭେଟିଲେ ଇଜିପ୍ଟ ବୈଦେଶିକ ମନ୍ତ୍ରୀ ମିଷ୍ଟର ସମେ ହାସାନ ଶୌକ୍ରୀ

ଦ୍ଵିପାକ୍ଷିକ ମିଳିତ କମିଶନର ସପ୍ତମ ବୈଠକରେ ଯୋଗଦେବା ପାଇଁ ଭାତର ଗସ୍ତରେ ଆସିଥିବା ଇଜିପ୍ଟ ବୈଦେଶିକ ମନ୍ତ୍ରୀ ମିଷ୍ଟର ସମେ ହାସାନ ଶୌକ୍ରୀ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ସାକ୍ଷାତକାଳରେ ବୈଦେଶିକ ମନ୍ତ୍ରୀ ଇଜିପ୍ଟ ରାଷ୍ଟ୍ରପତିଙ୍କ ଅଭିନନ୍ଦନ ସନ୍ଦେଶ ପ୍ରଧାନମନ୍ତ୍ରୀ ମୋଦୀଙ୍କୁ ଜଣାଇଥିଲେ । ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ମୋଦୀ ତାଙ୍କ ଶୁଭେଚ୍ଛା ରାଷ୍ଟ୍ରପତି ଶିଶିଙ୍କୁ ଜଣାଇଦେବା ଲାଗି ବୈଦେଶିକ ମନ୍ତ୍ରୀଙ୍କୁ ଅନୁରୋଧ କରିଥିଲେ । ଭାରତ ଏବଂ ଇଜିପ୍ଟ ମଧ୍ୟରେ ନିର୍ଦ୍ଧାରିତ ଦ୍ଵୀପାକ୍ଷିକ ଚୁକ୍ତି ଭାଗିଦାରୀତାକୁ ମଜବୁତ କରିବା ଲାଗି ନିଜ ନିଜର ପ୍ରତିବଦ୍ଧତା ନେଇ ଦୁଇ ନେତା ଆଲୋଚନା କରିଥିଲେ । ଭିତ୍ତିଭୂମି, ବାଣିଜ୍ୟ ଏବଂ ନିବେଶ ତଥା ଜନ-ଜନ ସମ୍ବନ୍ଧକୁ ନିବିଡ କରିବା ନେଇ ମଧ୍ୟ ଆଲୋଚନା ହୋଇଥିଲା ।
କ୍ୟାବିନେଟ୍ ଭାରତୀୟ ଆୟୁର୍ବିଜ୍ଞାନ ଅନୁସନ୍ଧାନ ପରିଷଦ ଏବଂ ବ୍ରିଟେନର ଅକ୍ସଫୋର୍ଡ଼ ବିଶ୍ବବିଦ୍ୟାଳୟ ମଧ୍ୟରେ ସ୍ବାକ୍ଷରିତ ବୁଝାମଣା ପତ୍ରକୁ ମଞ୍ଜୁରୀ ପ୍ରଦାନ କରିଛନ୍ତି

ପ୍ରଧାନ ମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ୍ ଭାରତୀୟ ଆୟୁର୍ବିଜ୍ଞାନ ଅନୁସନ୍ଧାନ ପରିଷଦ (ଆଇସିଏମଆର) ଏବଂ ବ୍ରିଟେନ ର ଅକ୍ସଫୋର୍ଡ଼ ବିଶ୍ବବିଦ୍ୟାଳୟ ମଧ୍ୟରେ ନଭେମ୍ବର 2021 ରେ ସ୍ବାକ୍ଷରିତ ଏବଂ ଭାରତ ସରକାର (ବ୍ୟବସାୟର ନେଣଦେଣ) ନିୟମ 1961 ର ଦ୍ବିତୀୟ ଅନୁସୂଚୀ ର ନିୟମ 7 (ଡି) (i) ଅନୁସାରେ ବୁଝାମଣା ପତ୍ର (ଏମଓୟୁ) ବିଷୟରେ ଅବଗତ କରାଯାଇଛି। ବୁଝାମଣା ପତ୍ର (ଏମଓୟୁ) ର ଉଦ୍ଦେଶ୍ୟ ଏହି ଏମଓୟୁ ଅନୁସାରେ ଭାରତୀୟ ବୈଜ୍ଞାନିକ ଓ ଗବେଷଣାକାରୀଙ୍କ ପାଇଁ କ୍ଷମତା ନିର୍ମାଣ, ଅନ୍ତରାଷ୍ଟ୍ରୀୟ ମାନକ ଏବଂ ନିୟାମକର ଆବଶ୍ୟକତା ଅନୁରୂପ ଡାଟାର ସଂଗ୍ରହ, ନିଜର ପାଣ୍ଠିର ବିନିଯୋଗ ଏବଂ ନ୍ୟାୟସଙ୍ଗତ ଏବଂ ସାର୍ବଭୌମ ସିଦ୍ଧାନ୍ତର ସଂଗ୍ରହ, ନିଜର ପାଣ୍ଠିର ଉପଯୋଗ ଏବଂ ଯୁକ୍ତିସଙ୍ଗତ ତଥା ସାର୍ବଭୌମ ସିଦ୍ଧାନ୍ତର ଅନୁପାଳନ କରି କ୍ଷମତା ବିକାଶ ପାଇଁ ଏକ କ୍ଷେତ୍ରୀୟ କେନ୍ଦ୍ର କରିବାର ଦିଗରେ ଭାରତର ବିକାଶ, ଆଇସିଏମଆର ରେ ପରିଣାମ ପ୍ରାପ୍ତ କରିବା ପାଇଁ ଆଇଡିଡିଓ ସେକ୍ରେଟାରିଏଟ୍‌ର ସମୟବଦ୍ଧ ହୋଷ୍ଟିଂ ସହିତ ସଂଯୁକ୍ତ ଭାବରେ ପାଣ୍ଠି ଯୋଗାଡ଼ ଏବଂ ଏହାକୁ ଆଦାନ ପ୍ରଦାନ କରିବା, ଡାଟା ରେ ଏବଂ ଏହା ସହିତ ସହଯୋଗର ନିର୍ମାଣ ଏବଂ ନ୍ୟାୟ ସଙ୍ଗତ ଏବଂ ପାରଦର୍ଶିତା ସହିତ କୌଶଳକୁ ଆଦାନ ପ୍ରଦାନ କରିବା ଅଟେ। ଉଭୟ ପକ୍ଷ ନିରାକରଣ ପର୍ଯ୍ୟାୟରେ ତିନି ଭେକ୍ଟର ଜନିତ ରୋଗ (ମ୍ୟାଲେରିଆ, ଭିସେରାଲ୍‌ ଲେଇସମାନିଆସିସ୍, ଫାଇଲେରିଆ) ଏବଂ ଦେଖା ଯାଉଥିବା ସଂକ୍ରମଣ ସମ୍ବନ୍ଧିତ ବିଷୟ ଉପରେ ବିଚାର ଉପରେ ଆଦାନ ପ୍ରଦାନ କରିବା, ଡାଟା ପରିଚାଳନା ପାଇଁ ସର୍ବଶ୍ରେଷ୍ଠ ପ୍ରଥାର ସହାୟତା ଏବଂ ବିକାଶ କରିବା, ଡାଟା ଡକ୍ୟୁମେଣ୍ଟେସନ, ଡାଟାର ସେୟାର କରିବା ଏବଂ ନ୍ୟାୟସଙ୍ଗତ ଶାସନ ଢାଞ୍ଚାର ବିକାଶ, ଗବେଷଣା କାର୍ଯ୍ୟକ୍ରମରେ ସହଯୋଗର ଅବସର ସୃଷ୍ଟି କରିବା ଏବଂ କ୍ଷମତା ସୁଦୃଢ଼ୀକରଣରେ ତିନି ବର୍ଷୀୟ କାର୍ଯ୍ୟ ଯୋଜନା ବିକାଶ କରିବା, ଗବେଷଣାକାରୀଙ୍କ ଆଦାନ ପ୍ରଦାନ ଏବଂ ଡାଟା ପରିଚାଳନା ଏବଂ ସଂଖ୍ୟା ବିଶ୍ଳେଷଣ ଉପରେ ପ୍ରଶିକ୍ଷଣ ବିଷୟରେ ନିଜର ସହମତି ପ୍ରକାଶ କରିଛନ୍ତି। ଆର୍ଥିକ ପ୍ରଭାବ ଏହି ରାଜିନାମା ଜ୍ଞାପନ ଅନୁସାରେ ପରିକଳ୍ପିତ ସହଯୋଗର ସମ୍ବନ୍ଧରେ ପ୍ରତି ପକ୍ଷ ନିଜର ନିବେଶ ନିଜେ ବହନ କରିବେ। ଯଦି କୌଣସି ପକ୍ଷ ପରେ ଏହି ବୁଝାମଣା ପତ୍ର ଅନୁସାରେ ପରିକଳ୍ପିତ କାର୍ଯ୍ୟର ଏକ ଅଂଶ ପାଇଁ ପାଣ୍ଠି ପ୍ରାପ୍ତ କରନ୍ତି ଏବଂ ସେହି ପାଣ୍ଠିର ଏକ ଅଂଶ ଦ୍ବିତୀୟ ପକ୍ଷକୁ ଦେବାର ଇଚ୍ଛା କରନ୍ତି, ତେବେ ଏପରି ସ୍ଥିତିରେ ବିଚାରାଧୀନ କାର୍ଯ୍ୟକୁ ପରିଚାଳନା କରିବା ପାଇଁ ଏକ ଅନ୍ୟ ରାଜିନାମାର କାର୍ଯ୍ୟକାରୀ କରାଯିବ।
12,000 କୋଟି ଟଙ୍କାର ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନାକୁ କେବିନେଟ ମୋହର

ଆଗାମୀ 4 ବର୍ଷ ମଧ୍ୟରେ (2016-2020) ଦେଶର 1 କୋଟି ଯୁବକଯୁବତୀଙ୍କୁ କୌଶଳ ବିକାଶ ସଂକ୍ରାନ୍ତ ପ୍ରଶିକ୍ଷଣ ଦିଆଯିବ। ଏଥିଲାଗି ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନା କାର୍ଯ୍ୟକାରୀ କରାଯିବ । ଏହି ଯୋଜନା ପାଇଁ 12 ହଜାର କୋଟି ଟଙ୍କାର ବ୍ୟୟବରାଦ କରାଯାଇଛି । ବୁଧବାର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର ମନ୍ତ୍ରିମଣ୍ଡଳ ବୈଠକରେ ଏହି ନିଷ୍ପତି ନିଆଯାଇଛି । ମନ୍ତ୍ରିମଣ୍ଡଳର ନିଷ୍ପତି ଅନୁସାରେ ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନା ଅଧୀନରେ 60 ଲକ୍ଷ ଯୁବକଯୁବତୀଙ୍କୁ ନୂଆ କରି ପ୍ରଶିକ୍ଷଣ ଦିଆଯିବା ସହ ଆଉ 40 ଲକ୍ଷ ଅଣ-ଆନୁଷ୍ଠାନିକ କୌଶଳଧାରୀଙ୍କୁ ବିଧିବଧ ଆର୍ପିଏଲ୍ ସାର୍ଟିଫିକେଟ୍ ପ୍ରଦାନ କରାଯିବ । ଆନୁଷ୍ଠାନିକ ଭାବେ ତାଲିମ ନେଇନଥିବା ଏହି କୌଶଳଧାରୀଙ୍କୁ ଅଧିସ୍ୱୀକୃତ ଦକ୍ଷତା ବିକାଶ ସାର୍ଟିଫିକେଟ୍ ପ୍ରଦାନ କରିବା ହେଲା ଏହାର ମୁଖ୍ୟ ଉଦ୍ଦେଶ୍ୟ। ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନାଟି ଅନୁଦାନ ଭିତ୍ତିକ ସ୍କିମ୍ । ଆଗ୍ରହୀ ଯୁବକଯୁବତୀଙ୍କୁ କୌଶଳ ବିକାଶ ପ୍ରଶିକ୍ଷଣ ଦେଉଥିବା ସଂସ୍ଥାମାନଙ୍କୁ ସିଧାସଳଖ କେନ୍ଦ୍ର ସରକାର ଅନୁଦାନ ପ୍ରଦାନ କରିବେ । ପୂର୍ବରୁ ବିଜ୍ଞପିତ କମନ୍ ନର୍ମ (Common Norm) ଅନୁସାରେ ତାଲିମ ପ୍ରଦାନକାରୀ ସଂସ୍ଥାମାନଙ୍କୁ କେନ୍ଦ୍ରୀୟ ଅନୁଦାନରୁ ସିଧାସଳଖ ପ୍ରଶିକ୍ଷଣ ଓ ଦକ୍ଷତା ମୂଲ୍ୟାୟନ ବାବଦ ଅର୍ଥ ପ୍ରଦାନ କରାଯିବ। ପ୍ରଶିକ୍ଷାର୍ଥୀମାନଙ୍କୁ ଟିଏ, ବୋର୍ଡିଂ ଓ ଲଜିଂ ଖର୍ଚ୍ଚ ପ୍ରଦାନ କରାଯିବ । ଏହା ସହିତ ଡିବିଟି ମାଧ୍ୟମରେ ପ୍ରଶିକ୍ଷଣ ପରବର୍ତ୍ତୀ କାଳରେ କର୍ମ ସଂସ୍ଥାନର ସୁଯୋଗ ଲାଗି ସମର୍ଥନ ଦେବା ସକାଶେ ହିତାଧିକାରୀମାନଙ୍କୁ ସହାୟତା କରାଯିବ। ତାଲିମ ପ୍ରଦାନ ବାବଦ ଖର୍ଚ୍ଚ ପ୍ରଦାନକୁ ସଂପୃକ୍ତ ସଂସ୍ଥାମାନଙ୍କର ଆଧାର ଓ ବାୟୋମେଟ୍ରିକ ସଂଲଗ୍ନ କରାଯିବ । ଶିଳ୍ପ ଉଦ୍ୟୋଗର ପରିମାପକ ନିର୍ଦ୍ଧାରିତ ବ୍ୟବସ୍ଥା ଯାହାକି ନ୍ୟାସନାଲ ସ୍କିଲ୍ କ୍ୱାଲିଫିକେସନ ଫ୍ରେମ୍ ୱାର୍କ ସହ ସଂଯୋଜିତ – ସେହି ଆଧାରରେ କୌଶଳ ବିକାଶ ସଂକ୍ରାନ୍ତ ତାଲିମ ପ୍ରଦାନ କରାଯିବ। ବିଭିନ୍ନ ରାଜ୍ୟର ଆବଶ୍ୟକତାକୁ ଦୃଷ୍ଟିରେ ରଖି କୌଶଳ ବିକାଶ ସଂକ୍ରାନ୍ତ ମୁଖ୍ୟମନ୍ତ୍ରୀମାନଙ୍କର ଉପ-ସମିତି ଦେଇଥିବା ସୁପାରିଶ ଆଧାରରେ ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନା କାର୍ଯ୍ୟକାରୀ କରାଯିବ । ଏଥିରେ ରାଜ୍ୟ ସରକାରମାନଙ୍କ ପ୍ରକଳ୍ପ ଭିତ୍ତିରେ ସଂପୃକ୍ତି ରହିବ । କୌଶଳ ବିକାଶ ତାଲିମ ପ୍ରଦାନ ଲାଗି ରଖାଯାଇଥିବା ଲକ୍ଷ୍ୟର 25 ପ୍ରତିଶତ ଲକ୍ଷ୍ୟ ହାସଲ କରିବା ଲାଗି ରାଜ୍ୟମାନଙ୍କୁ ସିଧାସଳଖ ଅର୍ଥ ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନା ମାଧ୍ୟମରେ ପ୍ରଦାନ କରାଯିବ। କୌଶଳ ଶିବିର ମାଧ୍ୟମରେ ପ୍ରଶିକ୍ଷାର୍ଥୀ ଯୋଗାଡ ଏବଂ ତାଲିମ ପ୍ରଦାନ, ଏହି କାର୍ଯ୍ୟକ୍ରମର ତଦାରଖ ଏବଂ ରୋଜଗାର ମେଳା ମାଧ୍ୟମରେ ପ୍ରଶିକ୍ଷାର୍ଥୀମାନଙ୍କୁ ନିଯୁକ୍ତି ସୁବିଧା ପ୍ରଦାନ ଲାଗି ପଦକ୍ଷେପ ନିଆଯିବ। କମନ୍ ନର୍ମ ଅନୁସାରେ ପ୍ରଶିକ୍ଷାର୍ଥୀମାନଙ୍କୁ ଯଥାଶୀଘ୍ର କର୍ମସଂସ୍ଥାନ ଯୋଗାଇ ଦେବା ଉପରେ ପ୍ରାଧାନ୍ୟ ଦିଆଯିବ । ଏପରିକି ପାରମ୍ପରିକ ଓ କୈଳିକ କାମଧନ୍ଦା ଲାଗି ଅଣ-ଆନୁଷ୍ଠାନିକ ପ୍ରଶିକ୍ଷଣ ଦିଗରେ ମଧ୍ୟ ପଦକ୍ଷେପ ନିଆଯିବ । ତେବେ ଆନୁଷ୍ଠାନିକ ଓ ଅଣ-ଆନୁଷ୍ଠାନିକ ପ୍ରଶିକ୍ଷଣ ନିଶ୍ଚିତ ରୂପେ ଆନ୍ତର୍ଜାତିକ ମାନର କରିବା ଉପରେ ଅଗ୍ରାଧିକାର ଦିଆଯିବ । ଏପରିକି ଉପସାଗରୀୟ ରାଷ୍ଟ୍ର, ୟୁରୋପ ଏବଂ ଅନ୍ୟାନ୍ୟ ରାଷ୍ଟ୍ରରେ ଭାରତୀୟ ଯୁବକଯୁବତୀମାନଙ୍କୁ ଦରିଆପାରି କର୍ମସଂସ୍ଥାନ ଯୋଗାଡ ସକାଶେ ଉପଯୁକ୍ତ ହେବା ଭଳି ଆନ୍ତର୍ଜାତିକ ମାନର ପ୍ରଶିକ୍ଷଣ ଲାଗି ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନାରେ ପ୍ରାଧାନ୍ୟ ଦିଆଯାଇଛି। ଏହି ସ୍କିମ୍ ଅଧୀନରେ ଅତି କୁଶଳୀ ପ୍ରଶିକ୍ଷଣ ନେଉଥିବା ଛାତ୍ରଛାତ୍ରୀଙ୍କୁ ସ୍କଲାରସିପ୍ ବା ମେଧାବୃତ୍ତି ଦେବାର ବ୍ୟବସ୍ଥା ରହିଛି ।
ଗୁଜରାଟର ବଚାଉଠାରେ ପ୍ରଧାନମନ୍ତ୍ରୀଙ୍କ ଦ୍ୱାରା ପମ୍ପିଂ କେନ୍ଦ୍ରର ଉଦଘାଟନ;

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗୁଜରାଟର ବଚାଉଠାରେ ଏକ ପମ୍ପିଂ କେନ୍ଦ୍ରକୁ ଉଦଘାଟନ କରିଛନ୍ତି । ଏହା ତପ୍ପାର ଡ୍ୟାମକୁ ନର୍ମଦା ନଦୀରୁ ଜଳ ନିଷ୍କାସନରେ ସହାୟକ ହେବ । ଏହି ଅବସରରେ ଏକ ବିଶାଳ ସମାବେଶକୁ ଉଦବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଆଜିର ଉଦଘାଟନ ଦ୍ୱାରା କଚ୍ଛର ପ୍ରତ୍ୟେକ ନାଗରୀକ ନିଜକୁ ଗୌରବାନ୍ୱିତ ମନେକରିବେ । ପ୍ରଧାନମନ୍ତ୍ରୀ ଏହି ଅବସରରେ ଜଳ ସଂରକ୍ଷଣର ମହତ୍ତ୍ୱପୂର୍ଣ୍ଣ ଭୂମିକା ସଂପର୍କରେ ବର୍ଣ୍ଣନା କରିଥିଲେ । ସେ କହିଥିଲେ ଯେ କଚ୍ଛର ଜନସାଧାରଣ ଜଳ ଅମଳ, ସଂରକ୍ଷଣ ଓ ଏହାର ସୁଷମ ବ୍ୟବହାର ସଂପର୍କରେ ବେଶ୍ ସଚେତନ ଅଛନ୍ତି । ଗୁଜରାଟର ସରକାରମାନେ କ୍ରମାଗତ ଭାବେ ଜଳ ସଂରକ୍ଷଣ ଉପରେ ଗୁରୁତ୍ୱ ଦେଇଆସିଛନ୍ତି । ଏବେ ନର୍ମଦାର ଜଳ କଚ୍ଛ ଅଂଚଳରେ ପ୍ରବେଶ କରିବା ଦ୍ୱାରା ଏହି ଅଂଚଳର ଏକ ବିରାଟ ପରିବର୍ତ୍ତନ ହେବାକୁ ଯାଉଛି । ପ୍ରଧାନମନ୍ତ୍ରୀ କହିଥିଲେ ଯେ ଗୁଜରାଟର ଅନ୍ୟାନ୍ୟ ସହର ଭଳି ଭୂଜରେ ମଧ୍ୟ ଏକ ଅତ୍ୟାଧୂନିକ ବସ୍ ବନ୍ଦର(Bus Port) ନିର୍ମିତ ହେବ । ସେ କହିଥିଲେ ଯେ ଏବେ ବିକାଶ ଓ ସକାରାତ୍ମକ କାର୍ଯ୍ୟ ଉପରେ ଅଗ୍ରାଧିକାର ଦିଆଯାଉଛି ଯାହାକି ଗୁଜରାଟକୁ ବିକାଶର ନୂତନ ସୋପାନରେ ପହଂଚାଇବ ।
ସଂସ୍କୃତରେ କ୍ରିକେଟ୍ ଧାରା ବିବରଣୀ ପ୍ରଦାନକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସଂସ୍କୃତରେ କ୍ରିକେଟ୍ ଧାରା ବିବରଣୀ ପ୍ରଦାନ ପାଇଁ ନାଗରିକଙ୍କ ଉଦ୍ୟମକୁ ପ୍ରଶଂସା କରିଛନ୍ତି । ସେ ତାଙ୍କର ମନ୍ କି ବାତ୍‍ କ୍ଲିପ୍ ମଧ୍ୟ ସେୟାର କରିଥିଲେ ଯେଉଁଠାରେ ସେ କାଶୀରେ ମଧ୍ୟ ସମାନ ଉଦ୍ୟମ କରିଥିଲେ । ଜଣେ ନାଗରିକଙ୍କ ଟୁଇଟ୍‍କୁ ଉଦ୍ଧାର କରି ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: “ଏହା ଅତ୍ୟନ୍ତ ହୃଦୟସ୍ପର୍ଶୀ… ଏହି ପ୍ରୟାସ କରୁଥିବା ଲୋକଙ୍କୁ ଅଭିନନ୍ଦନ । ଗତ ବର୍ଷ ମନ କି ବାତ୍‍ କାର୍ଯ୍ୟକ୍ରମ ମଧ୍ୟରୁ ଗୋଟିଏ ସମୟରେ ମୁଁ କାଶୀରେ ସମାନ ପ୍ରୟାସ ସେୟାର କରିଥିଲି । ତାହାକୁ ମଧ୍ୟ ସେୟାର କରୁଛି ।”
ରାଷ୍ଟ୍ରୀୟ ସାହସିକତା ପୁରସ୍କାର ପ୍ରଦାନ କଲେ ପ୍ରଧାନମନ୍ତ୍ର

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (23.01.2017) ନୂଆଦିଲ୍ଲୀଠାରେ 25 ଜଣ ପିଲାଙ୍କୁ ରାଷ୍ଟ୍ରୀୟ ସାହସିକତା ପୁରସ୍କାର ପ୍ରଦାନ କରିଛନ୍ତି । ଏହି ଅବସରରେ ପୁରସ୍କାର ବିଜେତା ପିଲାମାନଙ୍କ ସହ ମତ ବିନିମୟ କରି ପ୍ରଧାନମନ୍ତ୍ରୀ କହିଥିଲେ ଯେ, ସେମାନଙ୍କର ସାହସ ତତ୍କାଳ ନିଷ୍ପତ୍ତି ନେବାର ମନୋବାଞ୍ଛା ଓ ନିର୍ଭୀକତାର ପରିଚୟ ଦେଉଛି । ଏହି ପୁରସ୍କାର ସେମାନଙ୍କ ଜୀବନର ଅନ୍ତିମ ଅଭୀପ୍ସା ହେବା ଉଚିତ ନୁହେଁ ବରଂ ଏକ ମହତ୍ଵପୂର୍ଣ୍ଣ ଜୀବନର ଅୟମାରମ୍ଭ ଭାବେ ବିବେଚନା କରାଯିବା ଆବଶ୍ୟକ ବୋଲି ପ୍ରଧାନମନ୍ତ୍ରୀ ପିଲାମାନଙ୍କୁ ଉତ୍ସାହିତ କରିଥିଲେ । 23 ଜାନୁୟାରୀ – ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଜନ୍ମ ଦିନର ମହତ୍ଵ ସମ୍ପର୍କରେ ପିଲାମାନଙ୍କୁ ସ୍ମରଣ କରାଇ ପ୍ରଧାନମନ୍ତ୍ରୀ କହିଥିଲେ ଯେ, ଯେତେ ସମ୍ଭବ ସେମାନେ ଭଲ ପଢିବା ଉଚିତ । ବିଶେଷକରି ମହାପୁରୁଷ, ତୁଙ୍ଗ ବ୍ୟକ୍ତିତ୍ଵ, ବିଦ୍ଵାନ ଓ କ୍ରୀଡାବିତମାନଙ୍କର ଜୀବନୀ ପଢିବା ଅତ୍ୟନ୍ତ ଉପାଦେୟ । ଏଭଳି ବ୍ୟକ୍ତିତ୍ଵମାନେ ଜୀବନରେ କିଭଳି ମହାନ କାର୍ଯ୍ୟ ସବୁ କରିଛନ୍ତି ଏବଂ କେଉଁ ଢଙ୍ଗରେ ସାଫଲ୍ୟ ଅର୍ଜନ କରିଛନ୍ତି ତାହା ପିଲାମାନଙ୍କର ଧ୍ୟେୟ ହେବା ଆବଶ୍ୟକ । ପ୍ରଧାନମନ୍ତ୍ରୀ କହିଥିଲେ ଯେ, ସାହସିକତା ହେଉଛି ମଣିଷ ମନର ଏକ ଅବସ୍ଥା । ଏକ ସୁସ୍ଥ ଶରୀର ଆମକୁ ସାହାଯ୍ୟ କରିଥାଏ କିନ୍ତୁ ମଣିଷକୁ ଆଗକୁ ବାଟ କଢାଇ ନେବାରେ ସାହାଯ୍ୟ କରେ ଦୃଢ ମନ । ତେଣୁ ଆମ ସମସ୍ତଙ୍କୁ ଜୀବନରେ ଦୃଢମନା ହେବାକୁ ପଡିବ । ବର୍ତ୍ତମାନ ସେମାନେ ଯେଉଁ ପ୍ରସିଦ୍ଧି ଓ ପ୍ରଶଂସା ଅର୍ଜନ କରିଛନ୍ତି ତାହା ସେମାନଙ୍କ ଜୀବନର ପ୍ରଗତି ପଥରେ ପ୍ରତିବନ୍ଧକ ହେବା ଉଚିତ ନୁହେଁ । ଏହି ଅବସରରେ କେନ୍ଦ୍ର ମହିଳା ଓ ଶିଶୁ କଲ୍ୟାଣ ମନ୍ତ୍ରୀ ଶ୍ରୀମତୀ ମେନକା ଗାନ୍ଧୀ ଉପସ୍ଥିତ ଥିଲେ । ଭାରତୀୟ ବାଳ କଲ୍ୟାଣ ପରିଷଦ (ICCW) ପକ୍ଷରୁ ଏହି ଜାତୀୟ ସାହସିକତା ପୁରସ୍କାର ଯୋଜନା ଆରମ୍ଭ କରାଯାଇଛି । ପିଲାମାନଙ୍କ ଜୀବନରେ ସାହସିକତା, ନିର୍ଭୀକତା, ପ୍ରଶଂସନୀୟ କାର୍ଯ୍ୟ ତଥା ସମାଜକୁ ପ୍ରେରଣାଦାୟୀ ହେବା ଭଳି କାର୍ଯ୍ୟ ପ୍ରଦର୍ଶନକୁ ସ୍ଵିକୃତୀ ସ୍ୱରୂପ ପ୍ରତି ବର୍ଷ ଏହି ପୁରସ୍କାର ପ୍ରଦାନ କରାଯାଇଥାଏ ।
ମହାନ ରାଜ୍ୟ ଅରୁଣାଚଳ ପ୍ରଦେଶ ପାଇଁ କାମ କରିବା ଏବଂ ଏହାର ବାସ୍ତବିକ କ୍ଷମତାର ଅନୁଭବ କରାଇବା ଲାଗି ସହାୟତା କରିବା ସମ୍ମାନର ବିଷୟ: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦ୍ୱାରା ଗତକାଲି ଆରମ୍ଭ କରାଯାଇଥିବା ଉନ୍ନୟନମୂଳକ ପଦକ୍ଷେପଗୁଡ଼ିକ ବାବଦରେ ଲୋକମାନେ ଯେଉଁଭଳି ପ୍ରଶଂସା କରିଛନ୍ତି, ଆଜି ପ୍ରଧାନମନ୍ତ୍ରୀ ତାହାର ଜବାବ ଦେଇଛନ୍ତି । ପ୍ରଧାନମନ୍ତ୍ରୀ ଗତକାଲି ଡୋନି ପୋଲୋ ବିମାନବନ୍ଦର, ଇଟାନଗର ଉଦଘାଟନ କରିଥିଲେ ଏବଂ ୬୦୦ ମେଗାୱାଟ କାମେଙ୍ଗ ଜଳବିଦୁ୍ୟତ ଷ୍ଟେସନକୁ ଲୋକାର୍ପଣ କରିଥିଲେ । ଉତ୍ତରପୂର୍ବ ଅଞ୍ଚଳରେ ବିମାନ ସଂଯୋଗରେ ହୋଇଥିବା ଆଖିଦୃଶିଆ ବୃଦ୍ଧି ସଂକ୍ରାନ୍ତରେ ଦିଆଯାଇଥିବା ଏକ ମତାମତ ବାବଦରେ, ପ୍ରଧାନମନ୍ତ୍ରୀ କହିଛନ୍ତି, ‘‘ହଁ, ଉତ୍ତର ପୂର୍ବ ଅଞ୍ଚଳରେ ସଂଯୋଗ ଦୃଷ୍ଟିରୁ ଏହା ଏକ ବିରାଟ ପରିବର୍ତ୍ତନ । ଏହା ଅଧିକ ସଂଖ୍ୟାରେ ପର୍ଯ୍ୟଟକଙ୍କ ଆଗମନକୁ ସମ୍ଭବ ବନାଇବ ଏବଂ ଉତ୍ତର ପୂର୍ବ ଅଞ୍ଚଳର ଲୋକଙ୍କୁ ସହଜରେ ଦେଶର ଅନ୍ୟ ଭାଗଗୁଡ଼ିକୁ ଯାତ୍ରା କରିବାର ସୁବିଧା ଯୋଗାଇବ ।’’ ଯେବେ ଜଣେ ନାଗରିକ ରାଜ୍ୟର ବିକାଶ ପ୍ରତି ପ୍ରଧାନମନ୍ତ୍ରୀଙ୍କ ପ୍ରତିଶ୍ରୁତିବଦ୍ଧତା ନେଇ ଉଲ୍ଲେଖ କଲେ, ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଲେ: ‘‘ଅରୁଣାଚଳ ପ୍ରଦେଶର ଲୋକ ଅସାଧାରଣ । ସେମାନଙ୍କର ଦେଶଭକ୍ତି ଭାବନା ଅତୁଟ । ଏହି ମହାନ ରାଜ୍ୟ ନିମନ୍ତେ କାମ କରିବା ଏବଂ ଏହାର ବାସ୍ତବିକ କ୍ଷମତାର ଅନୁଭବ କରାଇବାରେ ସହାୟତା କରିବା ସମ୍ମାନର ବିଷୟ ।’’
ଲାପୁର, ମହାରାଷ୍ଟ୍ରରେ ସଡ଼କ ଯୋଗାଯୋଗ, ଗରିବଙ୍କୁ ବାସଗୃହ, ଜଳଯୋଗାଣ ଓ ସ୍ୱେରେଜ ବ୍ୟବସ୍ଥାର ହେବ ଉନ୍ନତି

ସୋଆସନ୍ତାକାଲି ସୋଲାପୁରରେ ବିଭିନ୍ନ ବିକାଶମୂଳକ ପ୍ରକଳ୍ପର ଶୁଭାରମ୍ଭ କରିବେ ପ୍ରଧାନମନ୍ତ୍ରୀ ପ୍ରଧାନମନ୍ତ୍ରୀ ଆବାସ ଯୋଜନା ଅଧୀନରେ 30,000 ବାସଗୃହର ଶିଳାନ୍ୟାସ କରିବେ ପ୍ରଧାନମନ୍ତ୍ରୀ ଭୂତଳ ସ୍ୱେରେଜ ବ୍ୟବସ୍ଥା ଓ ସିୱେଜ ପରିଚାଳନା ପ୍ଳାଣ୍ଟର ହେବ ଉନ୍ମୋଚନ ନୂତନ ଜାତୀୟ ରାଜପଥ 52 : 4 ଲେନବିଶିଷ୍ଟ ସୋଲାପୁର-ତୁଲଜାପୁର-ଓସମାନାବାଦ ଭାଗକୁ ରାଷ୍ଟ୍ର ଉଦ୍ଦେଶ୍ୟକୁ କରିବେ ସମର୍ପିତ ଆସନ୍ତାକାଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାରାଷ୍ଟ୍ରର ସୋଲାପୁର ଗସ୍ତ କରିବେ । ସେ ବିଭିନ୍ନ ବିକାଶମୂଳକ ପ୍ରକଳ୍ପର ଶୁଭାରମ୍ଭ କରିବା ସହିତ ବିଭିନ୍ନ ପ୍ରକଳ୍ପର ଆଧାରଶିଳା ରଖିବେ । ସଡ଼କ ପରିବହନ ଏବଂ ଯୋଗାଯୋଗର ଉନ୍ନତି ନିମନ୍ତେ ପଦକ୍ଷେପ ସ୍ୱରୂପ ପ୍ରଧାନମନ୍ତ୍ରୀ 4 ଲେନ ବିଶିଷ୍ଟ 211 ନଂ ଜାତୀୟ ରାଜପଥ (ନୂତନ 52 ନଂ ଜାତୀୟ ରାଜପଥ)ର ସୋଲାପୁର-ତୁଲଜାପୁର-ଓସମାନାବାଦ ଭାଗକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିବେ । ସୋଲାପୁର-ଓସମାନାବାଦ ରାଜପଥକୁ 4 ଲେନ ବିଶିଷ୍ଟ କରିବା ଦ୍ୱାରା ମହାରାଷ୍ଟ୍ରର ଗୁରୁତ୍ୱପୂର୍ଣ୍ଣ ମରାଠାୱାଡ଼ା କ୍ଷେତ୍ରରେ ଯୋଗାଯୋଗରେ ଉନ୍ନତି ହୋଇପାରିବ । ପ୍ରଧାନମନ୍ତ୍ରୀ ଆବାସ ଯୋଜନା ଅଧୀନରେ 30,000 ବାସଗୃହ ନିର୍ମାଣ ଲାଗି ପ୍ରଧାନମନ୍ତ୍ରୀ ଶିଳାନ୍ୟାସ କରିବେ । ଏହାଦ୍ୱାରା ଜରି ଗୋଟାଳି, ରିକ୍ସା ଚାଳକ, କପଡ଼ା ଶ୍ରମିକ, ବିଡି ଶ୍ରମିକ ଆଦିଙ୍କ ଭଳି ଗରିବ ବାସହୀନ ଲୋକମାନେ ସର୍ବାଧିକ ଉପକୃତ ହୋଇପାରିବେ । ଏହି ପ୍ରକଳ୍ପ ଲାଗି ମୋଟ 1811.33 କୋଟି ଟଙ୍କା ଖର୍ଚ୍ଚ କରାଯିବ, ଏଥିମଧ୍ୟରୁ 750 କୋଟି ଟଙ୍କା କେନ୍ଦ୍ର ଏବଂ ରାଜ୍ୟ ସରକାରଙ୍କ ଦ୍ୱାରା ସହାୟତା ଆକାରରେ ଦିଆଯିବ । ସ୍ୱଚ୍ଛ ଭାରତ ଲକ୍ଷ୍ୟକୁ ଦୃଷ୍ଟିରେ ରଖି, ସୋଲାପୁରଠାରେ ପ୍ରଧାନମନ୍ତ୍ରୀ ରାଷ୍ଟ୍ର ଉଦ୍ଦେଶ୍ୟରେ ଭୂତଳ ସ୍ୱେରେଜ ବ୍ୟବସ୍ଥା ଏବଂ ତିନୋଟି ସିୱେଜ ପରିଚାଳନା ପ୍ଳାଣ୍ଟକୁ ସମର୍ପିତ କରିବେ । ଏହା ସହରରେ ବର୍ଜ୍ୟ ଜଳ ନିଷ୍କାସନ ପ୍ରସାର ବୃଦ୍ଧି କରିବା ସହିତ ସହରରେ ପରିମଳ ବ୍ୟବସ୍ଥାରେ ଉନ୍ନତି ଆଣିପାରିବ । ଏହା ବର୍ତ୍ତମାନର ବ୍ୟବସ୍ଥା ସ୍ଥାନରେ କାର୍ଯ୍ୟକାରୀ ହେବ ଏବଂ ଅମୃତ ଯୋଜନା ଅଧୀନରେ କାର୍ଯ୍ୟକାରୀ କରାଯାଉଥିବା ଟ୍ରଙ୍କ ସିୱରଗୁଡ଼ିକ ସହିତ ଯୋଡ଼ି ହେବ । ପ୍ରଧାନମନ୍ତ୍ରୀ ସୋଲାପୁର ସ୍ମାର୍ଟ ସିଟି କ୍ଷେତ୍ର ଆଧାରିତ ବିକାଶର ଅଂଶବିଶେଷ ସ୍ୱରୂପ ଜଳ ଯୋଗାଣ ଏବଂ ସ୍ୱେରେଜ ପ୍ରଣାଳୀର ମିଳିତ ସୁଧାର ପ୍ରକଳ୍ପ, ଉଜାନୀ ନଦୀବନ୍ଧରୁ ସୋଲାପୁର ସହରକୁ ପାନୀୟ ଜଳ ଯୋଗାଣ ବ୍ୟବସ୍ଥାକୁ ସୁଦୃଢ଼ କରିବା ଏବଂ ଅମୃତ ମିଶନ ଅନ୍ତର୍ଗତ ଭୂତଳ ସ୍ୱେରେଜ ପ୍ରଣାଳୀର ଆଧାରଶିଳା ରଖିବେ । ସ୍ମାର୍ଟ ସିଟି ମିଶନ ଅନ୍ତର୍ଗତ ପ୍ରକଳ୍ପର ମଞ୍ଜୁରିପ୍ରାପ୍ତ ବ୍ୟୟ 244 କୋଟି ଟଙ୍କା ରହିଛି । ଏହି ପ୍ରକଳ୍ପ ଦ୍ୱାରା ସେବା ଯୋଗାଣରେ ଗୁରୁତ୍ୱପୂର୍ଣ୍ଣ ସୁଧାର ହେବ ଏବଂ ପ୍ରଯୁକ୍ତି ଆଧାରିତ ଜନସ୍ୱାସ୍ଥ୍ୟରେ ସୁଧାର ଆସିବ । ପ୍ରଧାନମନ୍ତ୍ରୀ ସହରରେ ଏକ ଜନସଭାକୁ ସମ୍ବୋଧିତ କରିବେ । ପ୍ରଧାନମନ୍ତ୍ରୀଙ୍କର ସୋଲାପୁରକୁ ଏହା ଦ୍ୱିତୀୟ ଗସ୍ତ ହେବ । ଏଥିପୂର୍ବରୁ 16 ଅଗଷ୍ଟ, 2014ରେ ସେ ସୋଲାପୁର ଗସ୍ତ କରି ସେ 4 ଳେନ ବିଶିଷ୍ଟ ଜାତୀୟ ରାଜପଥ-9ର ସୋଲାପୁର-ମହାରାଷ୍ଟ୍ର/କର୍ଣ୍ଣାଟକ ସୀମା ଭାଗର ଶିଳାନ୍ୟାସ କରିଥିଲେ ଏବଂ 765 କିଲୋୱାଟ କ୍ଷମତାସମ୍ପନ୍ନ ସୋଲାପୁର-ରାୟପୁର ବିଦ୍ୟୁତ ସଂଚାରଣ ଲାଇନକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିଥିଲେ ।
ଭାରତ ଓ ମାଲୀ ମଧ୍ୟରେ ବୁଝାମଣା ପ୍ରସ୍ତାବକୁ କ୍ୟାବିନେଟର ଅନୁମୋଦନ

ବ୍ୟୁରୋ ଅଫ ଇଣ୍ଡିଆନ ଷ୍ଟାଣ୍ଡାର୍ଡ୍ସ ଏବଂ ଡିରେକସନ ନେସେନାଲେ ଡି ଇଣ୍ଡଷ୍ଟ୍ରିଜ୍ ମଧ୍ୟରେ ଉତ୍ତମ ମାନାଙ୍କ ନିର୍ଦ୍ଧାରଣ ସମ୍ପର୍କରେ ଏକ ବୁଝାମଣା ହୋଇଛି । ଭାରତ ଓ ମାଲୀର ଏହି ଦୁଇ ଅନୁଷ୍ଠାନ ମଧ୍ୟରେ ହୋଇଥିବା ବୁଝାମଣାକୁ କେନ୍ଦ୍ର କ୍ୟାବିନେଟ ପିଛିଲା ଭାବେ ଅନୁମୋଦନ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏହି ବୁଝାମଣା ସମ୍ପର୍କରେ ବିସ୍ତୃତ ଆଲୋଚନା କରାଯାଇଥିଲା । ବୁଝାମଣା ଫଳରେ ଦୁଇ ଦେଶ ମଧ୍ୟରେ ମାନକ ସଂକ୍ରାନ୍ତ ଜ୍ଞାନର ଆଦାନ-ପ୍ରଦାନ ହେବା ସହ ପାରସ୍ପରିକ ବାଣିଜ୍ୟ ସମ୍ପର୍କ ବୃଦ୍ଧି ପାଇବ ।